smcproject/ml-wiki-sentences huggingface dataset:
പെസഹായ്ക്കു അൻപതാം ദിവസം (49 ദിവസങ്ങൾക്ക് ശേഷം) ആഘോഷിച്ചിരുന്നതിനാൽ 'അൻപതാം ദിനം' എന്നർത്ഥമുള്ള പെന്തിക്കൊസ്തി എന്ന പേരിലും ഷാവൂത്ത് അറിയപ്പെട്ടിരുന്നു.
പെസഹായെ വീണ്ടെടുപ്പിന്റെയും വിമോചനത്തിന്റെയും അനുസ്മരണമെന്ന നിലയിൽ ആചരിക്കുന്ന യഹൂദർ  ഷാവൂത്തിനെ ഒരു ദേശമായുള്ള ദൈവസമർപ്പണത്തിന്റെ അനുസ്മരണമായി കരുതുന്നു.
യഹൂദരുടെ മൂന്ന് തീർത്ഥാടകപ്പെരുന്നാളുകളിൽ ഒന്നാണ് ഷാവൂത്തെങ്കിലും മറ്റ് രണ്ടു പെരുന്നാളുകളുടെ അത്ര വലിയ ആഘോഷങ്ങൾ ഇതിനില്ല.
തീവ്രമതനിയമങ്ങൾ പാലിക്കാത്ത ജൂത സമൂഹങ്ങൾ ഷാവൂത്തിന് വലിയ പ്രാധാന്യം കൊടുത്ത് കാണുന്നില്ല.
പൊതുവേ ഇസ്രായേലിൽ ഇത് ഒരു ദിനവും ബാഹ്യ ഇസ്രായേൽ ജൂതരുടെയിടെയിൽ രണ്ടുനാൾ നീണ്ടു നിൽക്കുന്ന ആഘോഷവുമാണിത്.
സഹ്യാദ്രി ചിന്നൻ ഇംഗ്ലീഷ് വിലാസം https://ml.wikipedia.org/wiki/Sahyadri_Dartlet
ഒരു തുള്ളൻ ചിത്രശലഭമാണ് സഹ്യാദ്രി ചിന്നൻ ( ഇംഗ്ലീഷ് : Sahyadri Dartlet ).
Oriens concinna എന്ന ശാസ്ത്രീയ നാമത്തിൽ അറിയപ്പെടുന്നു.
കർണ്ണാടക  നിന്നും ഇവയെ കണ്ടെത്തിയിട്ടുണ്ട്.
നവംബർ   മാസങ്ങളിലാണ് ഇവയെ കാണാറുള്ളത് .
അവലംബം പുറം കണ്ണികൾ Oriens concinna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സഹ്യാദ്രി ശരവേഗൻ ഇംഗ്ലീഷ് വിലാസം https://ml.wikipedia.org/wiki/Sahyadri_Orange_Ace
ഒരു തുള്ളൻ ചിത്രശലഭമാണ് സഹ്യാദ്രി ശരവേഗൻ ( ഇംഗ്ലീഷ് : Sahyadri Orange Ace ).
Thoressa honorei എന്ന ശാസ്ത്രീയ നാമത്തിൽ അറിയപ്പെടുന്നു.
കേരളം , കർണ്ണാടക , മഹാരാഷ്ട്ര , എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
നവംബർ,ഡിസംബർ   മാസങ്ങളിലാണ് ഇവയെ കാണാറുള്ളത്.
ഈറ്റ , ഇല്ലി എന്നീ ചെടികളാണ് ഇതിന്റെ ലാർവാ ഭക്ഷ്യ സസ്യം ചിത്രജാലകം ജീവിത ചക്രം പുഴു (മുതുകുവശം) പുഴു (വശം) പ്യൂപ്പ ശലഭം (മുതുകുവശം) ശലഭം (വശം) അവലംബം പുറം കണ്ണികൾ Thoressa honorei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സഹ്ര നെമാറ്റി ഇംഗ്ലീഷ് വിലാസം https://ml.wikipedia.org/wiki/Zahra_Nemati
ഒരു ഇറാനിയൻ പാരാലിമ്പിക്, ഒളിമ്പിക് അമ്പെയ്ത്തുകാരിയാണ് സഹ്ര നെമാറ്റി (പേർഷ്യൻ: زهرا born, ജനനം: 30 ഏപ്രിൽ 1985).
ഒരു വാഹനാപകടത്തിൽ തളർന്നുപോകുന്നതിനുമുമ്പ് അവർ ആദ്യം തായ്‌ക്വോണ്ടോയിൽ മത്സരിച്ചു.
2012-ലെ സമ്മർ പാരാലിമ്പിക്‌സിൽ അവർ രണ്ട് മെഡലുകളിൽ ഒരു സ്വർണ്ണവും വെങ്കലവും നേടി.
2016-ലെ സമ്മർ ഒളിമ്പിക്സിലും 2016-ലെ സമ്മർ പാരാലിമ്പിക്‌സിലും പങ്കെടുക്കാൻ അവർ യോഗ്യത നേടി.
ഇറാനിലെ കെർമാനിലാണ് നെമാറ്റി ജനിച്ചത്.
2003-ൽ ഒരു വാഹനാപകടത്തിൽ അവർക്ക് നട്ടെല്ലിന് പരിക്കേൽക്കുകയും രണ്ട് കാലുകളുടെയും ചലനശേഷി നഷ്ടപ്പെടുകയും ചെയ്തു.
പരിക്കുകൾക്ക് മുമ്പ് നെമാറ്റി തായ്‌ക്വോണ്ടോയിലെ ബ്ലാക്ക് ബെൽറ്റായിരുന്നു.
2006-ൽ അമ്പെയ്ത്ത് ഏറ്റെടുത്തു.
ആറുമാസത്തിനുള്ളിൽ ദേശീയ ചാമ്പ്യൻഷിപ്പിൽ മൂന്നാം സ്ഥാനത്തെത്തി.
പാരാ ആർച്ചറി ഇവന്റുകളിൽ അവർ ഡബ്ല്യു 2 വർഗ്ഗീകരണത്തിൽ മത്സരിക്കുന്നു.
യുണൈറ്റഡ് കിംഗ്ഡത്തിലെ ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ ഇറാനിൽ പങ്കെടുക്കാൻ നെമാറ്റി തിരഞ്ഞെടുക്കപ്പെട്ടു.
അവിടെ രണ്ട് മെഡലുകൾ നേടി.
ഒളിമ്പിക് അല്ലെങ്കിൽ പാരാലിമ്പിക് ഗെയിംസിൽ സ്വർണം നേടിയ ആദ്യ ഇറാനിയൻ വനിതയായി.
വുമൺസ് റികർവ് ഡബ്ല്യു 1 / ഡബ്ല്യു 2 ഇവന്റ് റാങ്കിംഗ് റൗണ്ടിൽ 613 സ്കോർ നേടി ഒന്നാം സ്ഥാനത്തെത്തി.
അവിടെ ഇറ്റലിയുടെ മരിയാംഗെല പെർനയെ 6-0 ന് പരാജയപ്പെടുത്തി.
ക്വാർട്ടർ ഫൈനലിൽ തുർക്കിയുടെ ഗിസെം ഗിരിസ്‌മെനെ 6–0 എന്ന സ്‌കോറിന് തോൽപ്പിച്ച് ഇറ്റലിയിലെ വെറോണിക്ക ഫ്ലോറീനോയ്‌ക്കെതിരായ സെമിഫൈനലിൽ 6-0 ന് സ്വർണം നേടി.
ഫൈനലിൽ ഇറ്റലിയുടെ എലിസബറ്റ മിജ്‌നോയെ നേരിട്ട നെമാറ്റി 7–3 വിജയത്തോടെ സ്വർണം നേടി.
"ഈ വിജയം നേടാൻ അവർക്കുവേണ്ടി പ്രാർത്ഥിച്ച എല്ലാവർക്കും" അവർ സ്വർണ്ണ മെഡൽ സമർപ്പിച്ചു.
വനിതാ ടീം റികർവ്, റമീ ഷിർ മുഹമ്മദി, സഹ്‌റ ജവാൻമാർഡ് എന്നിവർക്കൊപ്പം ഇറാനിയൻ ടീമിന്റെ ഭാഗമായിരുന്നു നെമാറ്റി.
റാങ്കിംഗ് റൗണ്ടിൽ 1646 പോയിന്റുമായി അവർ രണ്ടാം സ്ഥാനത്തെത്തി.
ക്വാർട്ടർ ഫൈനലിൽ ചെക്ക് റിപ്പബ്ലിക്കിനെ പരാജയപ്പെടുത്തി.
സെമിഫൈനലിൽ ഇറാൻ ടീം ദക്ഷിണ കൊറിയയോട് 192–186 എന്ന സ്കോറിന് പരാജയപ്പെട്ടെങ്കിലും വെങ്കല മെഡൽ മത്സരത്തിൽ ഇറ്റലിയെ 188–184ന് പരാജയപ്പെടുത്തി.
തായ്‌ലൻഡിലെ ബാങ്കോക്കിൽ നടന്ന 2013-ലെ ലോക പാരാ ആർച്ചറി ചാമ്പ്യൻഷിപ്പിൽ വനിതാ ഇൻഡിവിഡുയൽ റികർവ് ഡബ്ല്യു 2 ൽ സ്വർണ്ണവും വനിതാ ടീമിൽ വെങ്കല മെഡലും നേടി.
Nemati at the 2016 Summer Olympics ' Parade of Nations
ബ്രസീലിലെ റിയോ ഡി ജനീറോയിൽ നടക്കാനിരിക്കുന്ന 2016-ലെ സമ്മർ ഒളിമ്പിക്സിനും 2016-ലെ സമ്മർ പാരാലിമ്പിക്‌സിനും യോഗ്യത നേടി 2015-ൽ നെമാറ്റി ചരിത്രം കുറിച്ചു.
പാരാലിമ്പിക്സിന് യോഗ്യത നേടുന്നതിനായി 2015-ലെ ഏഷ്യൻ പാരാ ആർച്ചറി ചാമ്പ്യൻഷിപ്പിൽ സ്വർണം നേടുന്നതിനുമുമ്പ് ബാങ്കോക്കിൽ നടന്ന 2015-ലെ ഏഷ്യൻ ആർച്ചറി ചാമ്പ്യൻഷിപ്പിൽ വനിതാ റിക്കോർവിൽ രണ്ടാം സ്ഥാനം നേടി അവർ ഒളിമ്പിക്സിന് യോഗ്യത നേടി.
1996-ൽ ഇറ്റാലിയൻ പൗല ഫാന്റാറ്റോയ്ക്ക് ശേഷം ഒരേ വർഷം രണ്ട് ഗെയിമുകൾക്കും യോഗ്യത നേടിയ ആദ്യത്തെ വില്ലാളിയാണ് അവർ.
2016 ജനുവരിയിൽ നടന്ന സമ്മർ ഒളിമ്പിക്സ് ഉദ്ഘാടനച്ചടങ്ങിൽ പരേഡ് ഓഫ് നേഷൻസ് സമയത്ത് ഇറാനിയൻ ടീമിന്റെ പതാകവാഹകയായി അവർ തിരഞ്ഞെടുക്കപ്പെട്ടു.
2016-ലെ സമ്മർ ഒളിമ്പിക്സിൽ വനിതാ വ്യക്തിഗത മത്സരത്തിൽ പങ്കെടുത്തു.
റാങ്കിംഗ് റൗണ്ടിൽ 609 സ്‌കോറോടെ 49-ാം സ്ഥാനത്താണ് അവർ.
32 റൗണ്ടിൽ റഷ്യയുടെ ഇന്ന സ്റ്റെപനോവയാണ് അവരെ പരാജയപ്പെടുത്തിയത്.
33 ആം സ്ഥാനത്താണ് അവർ ഫിനിഷ് ചെയ്തത്.
2013-ലെ സ്‌പോർട്ട് അക്കോർഡിന്റെ സ്പിരിറ്റ് ഓഫ് സ്‌പോർട്ട് ഇൻഡിവിഡുയൽ അവാർഡ് നെമാറ്റി നേടി.
അവലംബം ബാഹ്യ ലിങ്കുകൾ സഹ്ര നെമാറ്റി at the World Archery Federation
സഹ്റാവി ജനത പടിഞ്ഞാറൻ സഹാറയിലെ ഗോത്രങ്ങളുടെ ഭൂപടം
ആഫ്രിക്കയിലെ സഹാറ മരുഭൂമിയുടെ പടിഞ്ഞാറൻ ഭാഗത്ത് താമസിക്കുന്ന ഗോത്രവിഭാഗങ്ങളെ സഹ്റാവികൾ അഥവാ സഹ്റാവി ജനത ( അറബി : صحراويون ‬ ṣaḥrāwīyūn എന്നറിയപ്പെടുന്നു.
പടിഞ്ഞാറൻ സഹാറ , ദക്ഷിണ മൊറോക്കോ, മൗറിറ്റാനിയയുടെ വലിയൊരു ഭാഗം, അൾജീരിയയുടെ തെക്ക് പടിഞ്ഞാറ് ഭാഗം എന്നിവയൊക്കെ ഉൾപ്പെടുന്നതാണ് സഹാറ എന്ന പ്രദേശം.
ഈ പ്രദേശങ്ങളിൽ വസിക്കുന്ന നിരവധി ഗോത്രങ്ങളുണ്ട്.
മൊത്തത്തിൽ ആ ജനതയെ സൂചിപ്പിക്കാനായി ഈ പദം ഉപയോഗിക്കപ്പെടുന്നു.
ബെർബെർ, കറുത്തവർഗ്ഗക്കാർ, അറബ് വിഭാഗങ്ങളുടെ ഒരു മിശ്രണമാണ് സഹ്റാവി ജനത.
അറബി, ബെർബർ ഭാഷകൾ ഉപയോഗിച്ചുവരുന്നു .
മരുഭൂമിയെന്നർത്ഥം വരുന്ന സഹാറ യിൽ നിന്നാണ് അറബിയിലെ സഹ്റാവി ( صحراوي ) എന്ന പദത്തിന്റെ ഉദ്ഭവം.
"മരുഭൂമിയിലെ നിവാസികൾ" എന്നാണ് അർത്ഥം.
ഇതിനോട് സാമ്യതയുള്ള വിവിധ വാക്കുകൾ വിവിധ ഭാഷകളിൽ ഈ ജനതയെ സൂചിപ്പിക്കാൻ ഉപയോഗിക്കപ്പെടുന്നു.
സഹ്റവി, സഹ്റൂയി , സറൂയീസ്, അസെഹ്റവി എന്നിവ ഉദാഹരണം .
↑ ↑ ↑ ↑ ↑ Morocco overview-Minorities-Saharawis Archived 19 January 2013 at the Wayback Machine .
World Directory of Minorities and Indigenous Peoples ↑ ↑ ↑ ↑ ↑ Page 52, Note 88:"Actualmente es imposible aportar cifras exactas sobre el número de saharauis instalados en el país, ya que no existen datos oficiales elaborados por la administración española o por las autoridades saharauis. A través de la información recogida durante el trabajo de campo de la tesis se calculó su número entre 10.000–12.000 personas, instaladas de preferencia en la costa mediterránea (Cataluña, Comunidad Valenciana, Murcia y Andalucía), Islas Canarias, País Vasco y Extremadura" (in Spanish) ↑ ↑ ↑ ↑ ↑ ↑ ↑ ↑
സാ പാത്തും പാലസ് ഇംഗ്ലീഷ് വിലാസം https://ml.wikipedia.org/wiki/Sa_Pathum_Palace
തായ്‌ലൻഡിലെ ബാങ്കോക്കിലെ പാത്തും വാൻ ജില്ലയിലെ ഒരു രാജകീയ വസതിയാണ് സാ പാത്തും പാലസ് .
19-ാം നൂറ്റാണ്ട് മുതൽ ഇത് തായ് രാജകുടുംബത്തിന്റെ വസതിയാണ്.
പ്രത്യേകിച്ച് മഹിഡോൾ ഹൗസ്, രാജകുമാരി സിരിന്ദോണിന്റെ ഔദ്യോഗിക വസതിയാണ്.
രാജാവ് ചുലലോങ്കോൺ തന്റെ മകൻ മഹിഡോൾ അദുല്യാദേജ് രാജകുമാരന് സ്വകാര്യ വസതിയുടെ നിർമ്മാണത്തിനായി പതുംവൻ റോഡിൽ ഒരു സ്ഥലം നൽകാൻ ഉദ്ദേശിച്ചിരുന്നു.
രാജകുമാരൻ അപ്പോഴും വിദേശത്ത് വിദ്യാർത്ഥിയായിരുന്നതിനാൽ, 1914-ൽ രാജകുമാരന് ഭൂമി നൽകപ്പെടുന്നതുവരെ വജിരവുദ് രാജാവിന്റെ ഭരണം വരെ പദ്ധതി യാഥാർത്ഥ്യമായിരുന്നില്ല.
രാജകുമാരന്റെ അമ്മ രാജ്ഞി സവാങ് വധാന ഗ്രാൻഡ് പാലസിൽ നിന്ന് മാറി ഭൂമിയിൽ ഒരു വസതി പണിതു.
രാജ്ഞിയുടെ മേൽനോട്ടത്തിൽ കൊട്ടാരത്തിന്റെ രൂപകൽപ്പനയും നിർമ്മാണവും ഇറ്റാലിയൻ പൗലോ പിയാസിനി ഏറ്റെടുത്തു.
കൊട്ടാരത്തിന്റെ രൂപകൽപ്പന യൂറോപ്യൻ ആയിരുന്നു.
കെട്ടിടത്തെ ചൂടിൽ നിന്ന് സംരക്ഷിക്കുന്നതിനായി പുറംഭാഗം കടും നിറങ്ങളിൽ ചായം പൂശിയതാണ്.
1916-ൽ ഇതിന്റെ നിർമ്മാണം പൂർത്തിയായി.
1928-ൽ മഹിദോൾ രാജകുമാരൻ സിയാമിലേക്ക് സ്ഥിരമായി മടങ്ങിയശേഷം, ഭാര്യ രാജകുമാരി ശ്രീനഗരീന്ദ്രയോടും അമ്മയോടും ഒപ്പം സാ പാത്തും കൊട്ടാരത്തിൽ താമസിച്ചു.
1929 സെപ്തംബർ 24-ന് അദ്ദേഹം കൊട്ടാരത്തിൽ വച്ച് അന്തരിച്ചു.
1955-ൽ സവാങ് വദാന രാജ്ഞി അന്തരിച്ചു, കൊട്ടാരം രാജകുമാരി അമ്മ ശ്രീനഗരീന്ദ്ര രാജകുമാരിയുടെ ഔദ്യോഗിക വസതിയായി മാറി.
രാജകുമാരി 1995-ൽ മരിച്ചു.
അവളുടെ മകൻ ഭൂമിബോൽ അതുല്യദേജ് രാജാവ് സിരിന്ദോൺ രാജകുമാരിക്ക് അവളുടെ ഔദ്യോഗിക വസതിയായി നൽകി.
സഹ്രാവി അറബ് ഡെമോക്രാറ്റിക്ക് റിപ്പബ്ലിക്ക് ഇംഗ്ലീഷ് വിലാസം https://ml.wikipedia.org/wiki/Sahrawi_Arab_Democratic_Republic
സ്പെയിനിന്റെ മുൻപത്തെ കോളനിയായിരുന്ന പശ്ചിമ സഹാറയിൽ സമ്പൂർണ്ണഭരണം അവകാശപ്പെടുന്ന പോലിസാരിയോ ഫ്രണ്ടിന്റെ നിയന്ത്രണത്തിലുള്ള രാജ്യമാണ് സഹ്രാവി അറബ് ഡെമോക്രാറ്റിക്ക് റിപ്പബ്ലിക്ക് ( എസ്.എ.ഡി.ആർ ) (അറബി: الجمهورية العربية الصحراوية الديمقراطية സ്പാനിഷ്: റിപബ്ലിക്ക അറബി സഹറാവി ഡെമോക്രാറ്റിക്ക (ആർ.എ.എസ്.ഡി)).
പോലിസാരിയോ ഫ്രണ്ട് 1976 ഫെബ്രുവരി 27 -നു പ്രവാസികൾ ആയിരിക്കവേ സ്ഥാപിച്ച സർക്കാരാണിത്.
രാജ്യാന്തരതലത്തിൽ ഈ രാജ്യം പൂർണ്ണമായും അംഗീകരിക്കപ്പെട്ടിട്ടില്ല.
പോലിസാരിയോ മുന്നണിയുടെ അവകാശമനുസരിച്ചുള്ള പശ്ചിമസഹാറയുടെ മുഴുവൻ ഭാഗങ്ങളും ഇവരുടെ കീഴിലല്ല.
ഇന്ന് മൊറോക്കോ ആണ് ഈ രാജ്യത്തിന്റെ ഭൂരിഭാഗവും, മൊറോക്കോയുടെ തെക്കൻ പ്രദേശങ്ങൾ എന്ന പേരിൽ, ഭരിക്കുന്നത്.
പോലിസാരിയോ ഈ പ്രദേശങ്ങളെ കൈയേറിയ പ്രദേശങ്ങൾ ('Occupied Territory') എന്ന് വിളിക്കുന്നു.
പശ്ചിമസഹാറയിലെ ബാക്കിയുള്ള ഭൂവിഭാഗത്തെ പോലിസാരിയോ സ്വതന്ത്ര മേഖല എന്ന പേരിൽ നിയന്ത്രിക്കുന്നു.
മൊറോക്കോ ഈ പ്രദേശത്തെ ‘ബഫർ സോൺ‘ ആയി കരുതുന്നു.
അവലംബം ↑ Article 4 of the Sahrawi constitution.
↑ http://www.europarl.europa.eu/meetdocs/2004_2009/documents/cr/471/471192/471192fr.pdf ↑ Cf.
Pilar Candela Romero, «El español en los compamentos de refugiados saharauis (Tinduf, Argelia)» .
↑ Article 32 of the SADR constitution: The Polisario is the sole political formation allowed for Sahrawis to exercise politics until complete independence ↑
സഹർ ഖലീഫ ഇംഗ്ലീഷ് വിലാസം https://ml.wikipedia.org/wiki/Sahar_Khalifeh
പ്രമുഖ പലസ്തീനിയൻ എഴുത്തുകാരിയാണ് സഹർ ഖലീഫ ( English : Sahar Khalifeh ( അറബി : سحر خليفة ‬ ) ജീവചരിത്രം
1941ൽ ബ്രിട്ടീഷ് നിയന്ത്രിത പലസ്തീനിലെ നബ്ലുസിൽ ജനിച്ചു.
ബിർസീറ്റ് സർവ്വകലാശാലയിൽ നിന്ന് പഠനം പൂർത്തിയാക്കി.
ഇതിന് ശേഷം സ്‌കോളർഷിപ്പോടെ തുടർപഠനത്തിനായി അമേരിക്കയിലേക്ക് പോയി, 
ചാപ്പൽഹില്ലിലെ യൂനിവേഴ്‌സിറ്റി ഓഫ് നോർത്ത് കരോതിനയിൽ നിന്ന്് ഇംഗ്ലീഷ് സാഹിത്യത്തിൽ മാസ്റ്റർ ബിരുദം നേടി.
ഐയവ സർവ്വകലാശാലയിൽ നിന്ന് വിമൻസ് സ്റ്റഡീസിൽ പിഎച്ച്ഡി നേടി.
ഗസ, അമ്മാൻ, ജോർദാൻ എന്നിവിടങ്ങളിൽ ശാഖകളുള്ള വിമൻസ് അഫേഴ്‌സ് സെന്ററിന്റെ സ്ഥാപകയാണ്.
നിരവധി നോവലുകളും ലേഖനങ്ങളും വിവർത്തനങ്ങളും ചെയ്തിട്ടുള്ള സഹർ അറിയപ്പെടുന്ന പലസ്തീനിയൻ എഴുത്തുകാരിയാണ്.
ഹീബ്രു ഭാഷയിലേക്ക് അടക്കം നിരവധി ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
പുരസ്‌കാരം ദ ഇമേജ്, ദ ഐക്കൺ ആൻഡ് ദ കവനന്റ് എന്ന നോവലിന് 2006ൽ സാഹിത്യത്തിനുള്ള നഗീബ് മഹ്ഫൂസ് മെഡൽ ലഭിച്ചു.
1976ൽ പുറത്തിങ്ങിയ വൈൽഡ് തോൺസ് - (Wild Thorns (1976) കാട്ടുമുള്ളുകൾ എന്ന നോവൽ ഏറെ പ്രസിദ്ധമാണ്.
അവലംബം Bio-bibliography (in French) on the site Samed devoted to palestinian literature Archived 2007-04-01 at the Wayback Machine .
Arab World Books al-Mallah, Ahmad.
"Sahar Khalifa."
Twentieth-Century Arabic Writers.
Dictionary of Literary Biography Vol.
Gale, 2009.
17 Mar. 2009 Gale Literature Resource Center Who Is Hidden beneath the Burqa?
An Appeal to the West Archived 2012-03-24 at the Wayback Machine .
by Sahar Khalifa
സഹ്യാദ്രി കാട്ടെലി ഇംഗ്ലീഷ് വിലാസം https://ml.wikipedia.org/wiki/Rattus_satarae
മുറിഡേ കുടുംബത്തിലെ ഒരു എലിയാണ് സഹ്യാദ്രി കാട്ടെലി ( Sahyadris forest rat ); ( ശാസ്ത്രീയനാമം : Rattus satarae ) .
പശ്ചിമഘട്ടതദ്ദേശവാസിയായ ഈ എലി അവിടെത്തന്നെ മൂന്ന് ഇടങ്ങളിലായി വേർതിരിഞ്ഞുകിടക്കുന്നു.
മഹാരാഷ്ട്രയിലെ സതാറ, തമിഴ്‌നാട്ടിലെ നീലഗിരി , കർണ്ണാടകയിലെ കുടക് എന്നിവിടങ്ങൾ ആണവ.
2000 ചതുരശ്രകിലോമീറ്ററിൽ കുറഞ്ഞ പ്രദേശത്തുമാത്രമേ ഇവയുള്ളൂ എന്നതിനാൽ ഇവ വംശനാശഭീഷണി നേരിടുന്നുണ്ടെന്നാണ് കണക്ക്.
തുണ്ഡവൽക്കരിക്കപ്പെട്ട ഈ പ്രദേശം തന്നെ ചെറിയ പരിസ്ഥിതിമാറ്റങ്ങളെപ്പോലും മറികടക്കാൻ ശേഷിയില്ലാത്തവയുമാണ്.
ആവാസവ്യവസ്ഥയുടെ ഗുണം കുറഞ്ഞതും മുതിർന്ന ആണെലികളുടെ എണ്ണത്തിലുള്ള കുറവും ഇവയ്ക്ക് ഭീഷണിയാണ്.
പരിസ്ഥിതിമാറ്റം അതിവേഗം ബാധിക്കുന്ന ഇനവും ആണ് ഈ എലികൾ.
അധിനിവേശസസ്യങ്ങളും, കാടു തോട്ടമാക്കി മാറ്റുന്നതും, മരം മുറിക്കുന്നതുമൊക്കെ ഇവ നേരിടുന്ന പ്രശ്നങ്ങളാണ് .
ഉത്തരപശ്ചിമഘട്ടത്തിലെ 700 മീറ്ററിനും 1200 മീറ്ററിനും ഇടയിൽ ഉയരമുള്ള നനവാർന്ന ഇലപൊഴിയും കാടുകളിലും നിത്യഹരിതകാടുകളിലും മാത്രമേ ഇവയെ കണ്ടിട്ടുള്ളൂ.
മരങ്ങളുടെ മധ്യത്തിലോ മുകളിലോ ഉയർന്ന ഇറങ്ങളിലോ മാത്രമേ ഇവ താമസിക്കാറുള്ളൂ.
വല്ലപ്പോഴും മാത്രം താഴെയിറങ്ങുന്ന ഇവയുടെ ഭക്ഷണം പഴങ്ങളും പ്രാണികളും ആണ്.
നല്ല നീളമുള്ള വാലുള്ള ഇവ കാഴ്ചയ്ക്കുള്ള സാമ്യം മൂലം ആദ്യം കറുത്ത എലിയുടെ ( Rattus rattus ) ഒരു ഉപസ്പീഷി ആണെന്നാണ് കരുതിയിരുന്നത്.
എന്നാൽ ഡി എൻ എ പഠനങ്ങളിൽ നിന്നും അവ വ്യത്യസ്തസ്പീഷിസുകളാണെന്നും ഒരേയിടത്ത് ജീവിക്കുന്നുണ്ടായിട്ടും തമ്മിൽ കലർപ്പുണ്ടാകുന്നില്ലെന്നും കണ്ടെത്തി.
ഒരേ ആവാസവ്യവസ്ഥയിൽ വസിക്കുന്നതുകൊണ്ടുള്ള സാമ്യം മാത്രമാണ് ഇവയ്ക്കു തമ്മിൽ എന്നാണു വിലയിരുത്തപ്പെടുന്നത്.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Media related to Rattus satarae at Wikimedia Commons Rattus satarae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കന്തസ്വാമി ഇംഗ്ലീഷ് വിലാസം https://ml.wikipedia.org/wiki/Sa.
_kantha_swamy
തമിഴിലെ ആധുനിക സാഹിത്യകാരന്മാരിൽ ഒരാളാണ്, നോവലിസ്റ്റ്‌, നിരൂപകൻ എന്നീ നിലകളിൽ അറിയപ്പെട്ടിരുന്ന സാ.
കന്തസ്വാമി (1940 - 31 ജൂലൈ 2020).
കന്തസാമി സംവിധാനം - ചെയ്ത 'കാവൽ ദൈവങ്ങൾ ' എന്ന ഡോക്യുമെന്ററിക്ക് അന്താരാഷ്ട്രപുര സ്കാരങ്ങൾ ലഭിച്ചിട്ടുണ്ട്.
1940-ൽ മയിലാടുതുറയിലായിരുന്നു ജനനം.
1968 ൽ നാഷണൽ ബുക്ക് ട്രസ്റ്റ് പ്രസിദ്ധീകരിച്ച ചായവനം എന്ന നോവൽ ആധുനിക ഇന്ത്യൻ സാഹിത്യത്തിലെ ഒരു മാസ്റ്റർപീസായി കരുതപ്പെടുന്നു.
ജവഹർലാൽ നെഹ്‌റു , പെരിയാർ , യു.വി.സ്വാമിനാഥ അയ്യർ, വി. സ്വാമിനാഥ ശർമ്മ തുടങ്ങിയവരുടെ കൃതികളുടെ വായന, എന്റെ കൃതികളെ സൂക്ഷ്മമായി സ്വാധീനിച്ചു, ” എന്ന് അദ്ദേഹം പറയുന്നു.
ഇത് തനിക്ക് ശക്തിയും ആത്മവിശ്വാസവും  നൽകി എന്നും അദ്ദേഹം അനുസ്മരിച്ചിട്ടുണ്ട്..
അദ്ദേഹം പറയുന്നു, "എഴുത്തിന്റെ കല അലങ്കാരമായിരിക്കേണ്ടതില്ലെന്ന് വിശ്വസിക്കുന്നവരിൽ ഒരാളാണ് ഞാൻ. സമയം, സംസ്കാരം, ഭാഷ, രാഷ്ട്രീയ പ്രത്യയശാസ്ത്രം എന്നിവയുടെ പ്രതിബന്ധങ്ങളെ മറികടക്കുന്ന ഒന്നാണ് മികച്ച സാഹിത്യം. ഇത് ഒരു പ്രത്യേക കമ്മ്യൂണിറ്റിയുമായോ ലിംഗഭേദവുമായോ ബന്ധപ്പെടുന്നില്ല. ഏറ്റവും പ്രധാനമായി, ലോകത്തിന്റെ ഏത് ഭാഗത്തുനിന്നുമുള്ള ഒരു വായനക്കാരനും ഒരു നോവൽ അല്ലെങ്കിൽ ചെറുകഥ ആസ്വദിക്കാൻ കഴിയണം. "
അദ്ദേഹത്തിന്റെ സംഭാവനകൾക്ക് തമിഴ്‌നാട് സർക്കാരിന്റെ ലളിത കലാ അക്കാദമി 1995 മാർച്ചിൽ അദ്ദേഹത്തിന്  ഫെലോഷിപ്പ് നൽകി.
ദക്ഷിണേന്ത്യൻ ടെറാക്കോട്ടയെക്കുറിച്ചുള്ള ഗവേഷണത്തെ അടിസ്ഥാനമാക്കി, ചെന്നൈ ദൂരദർശൻ പബ്ലിക് ടെലിവിഷൻ ചാനൽ 20 മിനിറ്റ് ദൈർഘ്യമുള്ള " കവാൽ ദൈവങ്ങൾ " എന്ന ഡോക്യുമെന്ററി നിർമ്മിച്ചു, അത് 1989 ൽ സൈപ്രസിലെ നിക്കോസിയയിൽ നടന്ന ആഞ്ചിനോ ഫിലിം ഫെസ്റ്റിവലിൽ ഒന്നാം സമ്മാനം നേടി.
വിചാരണൈ കമ്മീഷൻ എന്ന നോവലിന് 1998 ൽ കന്തസ്വാമിക്ക് സാഹിത്യ അക്കാദമി അവാർഡ് ലഭിച്ചു.
ഹൃദയാഘാതത്തെത്തുടർന്ന് ചെന്നൈയിൽ 2020 ആഗസ്റ്റ് 1 ന് സ്വകാര്യ - ആശുപത്രിയിൽ അന്തരിച്ചു.
ഭാര്യയും മൂന്നു മക്കളുമുണ്ട്.
കൃതികൾ വിചാരണൈ കമ്മീഷൻ ചായവനം പുരസ്കാരങ്ങൾ തമിഴ്‌നാട് സർക്കാരിന്റെ ലളിത് കലാ അക്കാദമി ഫെലോഷിപ്പ് കേന്ദ്ര സാഹിത്യ അക്കാദമി അവാർഡ് (1998) അവലംബം
സ്റ്റീഫൺ ഏഴാമൻ ഇംഗ്ലീഷ് വിലാസം https://ml.wikipedia.org/wiki/Pope_Stephen_VI
എ.ഡി. 896 മുതൽ 897 വരെ കാത്തോലിക്കാ സഭയുടെ തലവനായിരുന്നു സ്റ്റീഫൻ ആറാമൻ മാർപ്പാപ്പ .
(ചില സ്രോതസ്സുകൾ പ്രകാരം അദ്ദേഹം സ്റ്റീഫൻആറാമനാണ്, വേറെ ചിലർ അദ്ദേഹത്തെ സ്റ്റീഫൻ അഞ്ചാമനായും ഗണിക്കുന്നു.) കുപ്രസിദ്ധമായ കദാവർ സിനഡ്ന്റെ പേരിലാണ് അദ്ദേഹം ഇന്ന് ഓർമിപ്പിക്കപ്പെടുന്നത്.
സ്റ്റീഫൻ എഡ്ബർഗ് ഇംഗ്ലീഷ് വിലാസം https://ml.wikipedia.org/wiki/Stefan_Edberg
സ്വീഡൻകാരനായ ടെന്നീസ് കളിക്കാരനാണ് സ്റ്റിഫൻ എഡ്ബർഗ് (ജനനം : 19 ജനുവരി 1966).1985 മുതൽ 1996 വരെയുള്ള വർഷങ്ങളിൽ 6 ഗ്രാൻഡ് സ്ളാം വ്യക്തിഗത കിരീടങ്ങളും 3 പുരുഷഡബിൾ കിരീടങ്ങളും സ്റ്റിഫൻ എഡ്ബർഗ് നേടിയിട്ടുണ്ട്.
കൂടാതെ ജൂനിയർ ഗ്രാൻഡ്സ്ലാം നേടിയിട്ടുള്ള ഏക കളിക്കാരനുമാണ്.
ഈകാലയളവിലെ എ.ടി.പി റാങ്കിങ്ങിൽ (ATP Rankings)ഒന്നാം നമ്പർ കളിക്കാരനുമായിരുന്നു എഡ്ബർഗ്.1984 ലെ ഒളിമ്പിക്സിൽ ടെന്നീസ് പ്രദർശനമത്സരത്തിൽ സ്വീഡനുവേണ്ടി വ്യക്തിഗത സ്വർണ്ണമെഡലും എഡ്ബർഗ് കരസ്ഥമാക്കുകയുണ്ടായി.
റെക്കോർഡുകൾ These records were attained in Open Era of tennis.
Championship Years Record accomplished Player tied Australian Open 1985–1993 5 finals overall Roger Federer No. 1 Ranking 1986–1987 Achieved both in singles and doubles John McEnroe അവലംബം
സ്റ്റീഫൻ കിങ് ഇംഗ്ലീഷ് വിലാസം https://ml.wikipedia.org/wiki/Stephen_King
അമേരിക്കൻ സമകാലിക സാഹിത്യകാരനും തിരക്കഥാകൃത്തുമാണ് സ്റ്റീഫൻ എഡ്വിൻ കിങ് (ജനനം സെപ്റ്റംബർ 21 , 1947).
ഇദ്ദേഹത്തിന്റെ നോവലുകളുടേയും ചെറുകഥാ സമാഹാരങ്ങളുടേയും ഏകദേശം 30-35 കോടി പ്രതികൾ ഇതേവരെ വിറ്റഴിയപ്പെട്ടിട്ടുണ്ട്.
ഇദ്ദേഹത്തിന്റെ പല കഥകളും ചലച്ചിത്രം, ടെലിവിഷൻ തുടങ്ങിയ മാദ്ധ്യമങ്ങളിൽ പുനരാവിഷ്കരിക്കപ്പെട്ടിട്ടുണ്ട്.
റിച്ചാർഡ് ബാക്മാൻ എന്ന തൂലികാനാമത്തിൽ പല കൃതികളും എഴുതിയിട്ടുണ്ട്.
"ദ ഫിഫ്ത് ക്വാർട്ടർ" എന്ന ചെറുകഥ ജോൺ സ്വിഥൻ എന്ന തൂലികാനാമത്തിലാണ് രചിച്ചത്.
അമേരിക്കൻ എഴുത്തുകാർ, കവികൾ എന്നിവരെ കുറിച്ചുള്ള ഈ ലേഖനം അപൂർണ്ണമാണ്‌.
സ്റ്റീഫൻ അത്തിപ്പൊഴിയിൽ ഇംഗ്ലീഷ് വിലാസം https://ml.wikipedia.org/wiki/Stephen_Athipozhiyil
ആലപ്പുഴ രൂപതയുടെ മുൻ മെത്രാൻ ആയിരുന്നു, ഡോ. സ്റ്റീഫൻ അത്തിപ്പൊഴിയിൽ .
( ജനനം: മേയ് 18, 1944 - മരണം: 9 ഏപ്രിൽ 2022) 2001 മുതൽ 2019 വരെ ആലപ്പുഴ രൂപതാദ്ധ്യക്ഷനായിരുന്ന ഡോ. സ്റ്റീഫൻ അത്തിപ്പൊഴിയിൽ 2019 ഒക്ടോബർ 11 ന് ആലപ്പുഴയുടെ നിലവിലുള്ള രൂപതാദ്ധ്യക്ഷൻ ഡോ. ജയിംസ് റാഫേൽ ആനാപറമ്പിലിന് അധ്യക്ഷസ്ഥാനം കൈമാറി, വിശ്രമജീവിതത്തിൽത്തുടരവെ 2022 ഏപ്രിൽ 9ന് കാലംചെയ്തു.
ആലപ്പുഴ ജില്ലയിലെ ചേർത്തല താലൂക്കിൽ അർത്തുങ്കലിനടുത്തുള്ള ചേന്നവേലി എന്ന തീരദേശ ഗ്രാമത്തിൽ 1944 മേയ് 18നു ജനിച്ചു.
ചേർത്തല സേക്രട്ട് ഹാർട്ട് മൈനർ സെമിനാരിയിലും പൂനെ പേപ്പൽ സെമിനാരിയിലുമാണ് വൈദികപഠനം പൂർത്തിയാക്കിയത്.
1969 ഒക്ടോബർ 5നു വൈദികനായി അഭിഷിക്തനായി.
ആലപ്പുഴ മൌണ്ട് കാർമ്മൽ കത്തീഡ്രലിൽ സഹവികാരിയായും ഓമനപ്പുഴ പള്ളിയിൽ വികാരിയായും പ്രവർത്തിച്ചു.
ആലുവ സെൻറ്.
ജോസഫ് പൊന്തിഫിക്കൽ സെമിനാരിയിൽ അദ്ധ്യാപകനായും ചേർത്തല സേക്രട്ട് ഹാർട്ട് മൈനർ സെമിനാരിയിൽ റെക്ടറായും സേവനമനുഷ്ഠിച്ച സ്റ്റീഫൻ അത്തിപ്പൊഴിയിൽ, ആലപ്പുഴ ലിയോ തെർട്ടീന്ത് ഹൈസ്കൂൾ മാനേജരായും പ്രവർത്തിച്ചിട്ടുണ്ട്.
2000 നവംബർ 14 ന്,  ആലപ്പുഴരൂപതയുടെ സഹായമെത്രാനായി നിയുക്തനായി.
2001 ഫെബ്രുവരി 11നു അഭിഷിക്തനായ അദ്ദേഹം, 2001 ഡിസംബർ 9ന് ബിഷപ്പ് ഡോ. മൈക്കിൾ ആറാട്ടുകുളം വിരമിച്ചതോടെ ആലപ്പുഴരൂപതയുടെ മൂന്നാമത്തെ അധ്യക്ഷനായി സ്ഥാനമേറ്റു.
കെ. സി. ബി. സി (കേരള കാത്തലിക് ബിഷപ്സ് കൌൺസിൽ) യുടെ  പിന്നാക്കസമുദായക്കമ്മീഷൻ ചെയർമാൻ, കരിസ്മാറ്റിക് കമ്മീഷൻ ഉപാദ്ധ്യക്ഷൻ എന്നീ നിലകളിലും പ്രവർത്തിച്ചു.
2019 ഒക്ടോബർ 11 ന് ബിഷപ്പ് ഡോ. ജയിംസ് റാഫേൽ ആനാപറമ്പിലിന് ആലപ്പുഴ രൂപതയുടെ അദ്ധ്യക്ഷസ്ഥാനം കൈമാറി, വിശ്രമജീവിതത്തിലേയ്ക്കു പ്രവേശിച്ചു.
വാർദ്ധക്യസഹജമായ അസുഖങ്ങൾക്ക് ചികിത്സയിലിരിക്കവേ, 2022 ഏപ്രിൽ 9ന് കാലംചെയ്തു.
സ്റ്റീഫൻ കെമോയിക്കോ ചെബ്രോട്ട് ഇംഗ്ലീഷ് വിലാസം https://ml.wikipedia.org/wiki/Stephen_Chebrot
ഒരു ഉഗാണ്ടൻ വൈദ്യനും രാഷ്ട്രീയക്കാരനുമാണ് സ്റ്റീഫൻ കെമോയിക്കോ ചെബ്രോട്ട് .
നിലവിൽ ഉഗാണ്ടൻ മന്ത്രിസഭയിലെ ഗതാഗത വകുപ്പ് മന്ത്രിയാണ്.
2011 മെയ് 27-ന് അദ്ദേഹം ആ സ്ഥാനത്തേക്ക് നിയമിതനായി.
ക്യാബിനറ്റിൽ നിന്ന് പുറത്താക്കപ്പെട്ട സൈമൺ എജുവയ്ക്ക് പകരമാണ് അദ്ദേഹം വന്നത്.
2015 മാർച്ച് 1-ലെ മന്ത്രിസഭാ പുനസംഘടനയിൽ അദ്ദേഹം തന്റെ കാബിനറ്റ് പോർട്ട്ഫോളിയോ നിലനിർത്തി.
സ്റ്റീഫൻ ചെബ്രോട്ട് കപ്‌ചോർവ ജില്ലയിലെ "ടിങ്കി കൗണ്ടി" യുടെ തിരഞ്ഞെടുക്കപ്പെട്ട പാർലമെന്റ് അംഗമായും പ്രവർത്തിക്കുന്നു.
അവലംബം External links Full of List of Ugandan Cabinet Ministers May 2011
സ്റ്റീപന്റ്‌സ്മിൻഡ ഇംഗ്ലീഷ് വിലാസം https://ml.wikipedia.org/wiki/Stepantsminda
ജോർജ്ജിയയുടെ വടക്കുകിഴക്കൻ പ്രവിശ്യയായ മ്റ്റ്‌സ്‌ഖേറ്റ-മ്റ്റിയാനേറ്റിയിൽ ഉൾപ്പെട്ട ഒരു ചെറിയ പട്ടണമാണ് സ്റ്റീപന്റ്‌സ്മിൻഡ Stepantsminda ( Georgian : სტეფანწმინდა; മുൻപത്തെ പേര്‌ Kazbegi, ყაზბეგი).
കസ്‌ബെഗി (Kazbegi, ყაზბეგი) എന്നായിരുന്നു ഇതിന്റെ പഴയപേര്.
ചരിത്രപരമായും നരവംശശാസ്ത്ര പരമായും ഈ പട്ടണം ഖെവി പ്രവിശ്യയുടെ ഭാഗമാണ്.
കസ്‌ബെഗി മുൻസിപ്പാലിറ്റിയുടെ കേന്ദ്രമാണ് സ്റ്റീപന്റ്‌സ്മിൻഡ.
ജോർജ്ജിയൻ ഓർത്തഡോക്‌സ് ക്രിസ്ത്യൻ പുരോഹിതനായിരുന്ന സ്റ്റീഫൻ എന്ന ആളുടെ പേരിൽ നിന്നാണ് ഈ പട്ടണത്തിന് സ്റ്റീപന്റ്‌സ്മിൻഡ എന്ന 
പേര് ലഭിച്ചതെന്നാണ് കരുതപ്പെടുന്നത്.
ഈ പ്രദേശത്ത് സ്റ്റീഫൻ ഒരു സന്യാസി ആശ്രമം സ്ഥാപിച്ചിരുന്നു.
ഇതുവഴി പിന്നീട് ജോർജ്ജിയൻ മിലിട്ടറി റോഡ് എന്ന പേരിൽ അറിയപ്പെടുന്ന ജോർജ്ജിയയേയും റഷ്യയേയും ബന്ധിപ്പിക്കുന്ന ചരിത്രപരമായ റോഡ് നിർമ്മിച്ചു.
ഭൂമിശാസ്ത്രവും കാലാവസ്ഥയും മ്കിൻവാർറ്റ്‌സ്വേരി (കസ്‌ബെക്) ചെരുവിൽ നിന്നുള്ള സ്റ്റീപന്റ്‌സ്മിൻഡയുടെ കാഴ്ച
കരിങ്കടലിനും കാസ്പിയൻ കടലിനുമിടയിളുള്ള കോക്കസസ് മേഖലയുടെ വടക്കൻ പ്രദേശത്തെ പ്രധാന നദിയായ ടെറെക് നദിയുടെ തീരത്തായാണ് ഈ പട്ടണം സ്ഥിതിചെയ്യുന്നത്.
ജോർജ്ജിയയുടെ തലസ്ഥാന നഗരമായ റ്റ്ബിലിസിയുടെ വടക്ക് ഭാഗത്തേക്ക് 157 കിലോമീറ്റർ (98 മൈൽ) ദുരത്താണ് ഈ പട്ടണം.
സമുദ്ര നിരപ്പിൽ നിന്നും 1,740 മീറ്റർ (5,710 അടി) ഉയരത്തിലാണ് ഈ പട്ടണത്തിന്റെ സ്ഥാനം.
സ്റ്റീപൻസ്മിൻഡയിലെ കാലാവസ്ഥ താരതമ്യേന വരണ്ട മിതമായ നനവുള്ളതുമാണ്.
തണുപ്പുള്ള ശൈത്യകാലവും നീണ്ടതും തണുപ്പനുഭവപ്പെടുന്നതുമായ വേനൽക്കാലവുമാണ് ഇവിടെ.
ശരാശിരി വാർഷിക താപനില 4.9 ഡിഗ്രി സെൽഷ്യസാണ്.
ഏറ്റവും തണുപ്പ് അനുഭവപ്പെടുന്ന മാസം ജനുവരിയാണ് .
മൈനസ് 5.2 ഡിഗ്രി സെൽഷ്യസാണ് ജനുവരി ശരാശിരി താപനില.
ജൂലൈ മാസമാണ് ഏറ്റവും ചൂടേറിയ മാസം.
14.4 ഡിഗ്രിയാണ് ഈ മാസത്തിലെ ശരാശിരി താപനില.
ഈപ്രദേശത്ത് ഇതുവരെ രേഖപ്പെടുത്തിയ ഏറ്റവും താഴ്ന്ന താപനില മൈനസ് 34 ഡിഗ്രിയും ഏറ്റവും ഉയർന്ന താപനില 32 ഡിഗ്രി സെൽഷ്യസുമാണ്.
ഈ പ്രദേശത്തെ ശരാശിരി വാർഷിക ജലപാതം 790എംഎംആണ്.
ഈ പട്ടണത്തിന്റെ എല്ലാ ഭാഗവും വലിയ മലയാൽ ചുറ്റപ്പെട്ടുകിടക്കുകയാണ്.
ഈ പ്രദേശത്തെ ഏറ്റവും പ്രധാനപ്പെട്ട പർവ്വതം മൗണ്ട് കസ്‌ബെക് ആണ്.
പട്ടണത്തിന്റെ പടിഞ്ഞാർ ഭാഗത്തായാണ് ഇത് നിലകൊള്ളുന്നത്.
പ്രദേശത്തെ ഏറ്റവും രണ്ടാമത്തെ പ്രധാന കൊടുമുടി മൗണ്ട് ഷാനിയാണ്.
4.451 മീറ്ററാണ് ഇതിന്റെ ഉയരം.
Gergeti ട്രിനിറ്റി ദേവാലയം ചരിത്രം ജോർജ്ജിയ- റഷ്യ അതിർത്തിയിലെ ജോർജ്ജിയൻ ഭാഗം
സ്റ്റീപന്റ്‌സ്മിൻഡ, വാക്കർത്ഥം സെന്റ് സ്റ്റീഫൻ എന്നാണ്.
ജോർജ്ജിയൻ ഓർത്തഡോക്‌സ് പുരോഹിതനായ സ്റ്റീഫൻ ഈ പ്രദേശത്ത് ഒരു സന്യാസി ആശ്രമം സ്ഥാപിച്ചു ഇതിന് ശേഷമാണ് പ്രദേശത്തിന് ഈ പേര് ലഭിച്ചതെന്നാണ് പരനപരാഗതമായ വിശ്വാസം.
ഈ പ്രദേശത്തിന്റെ നിയന്ത്രണം പ്രാദേശിക ജന്മിമാരായ ധനാഢ്യൻമാർക്കായിരുന്നു.
ചോപിക്ശ്‌വില്ലി വംശക്കാരായ ധനാഢ്യൻമാരായിരുന്നു 18ആം നൂറ്റാണ്ടിന്റെ അവസാനത്തിൽ ഈ പ്രദേശത്ത് കൂടി കടന്നുപോയിരുന്ന യാത്രക്കാരിൽ നിന്ന് ചുങ്കം പിരിച്ചിരുന്നത്.
19ആം നൂറ്റാണ്ടിന്റെ ആദ്യത്തിൽ റഷ്യൻ സാമ്രാജ്യം ജോർജ്ജിയൻ രാജവംശം വരെ വ്യാപിച്ചപ്പോൾ ഈ പ്രദേശത്തെ ജനങ്ങൾ റഷ്യൻ ഭരണത്തിനെതിരെ പ്രക്ഷോഭം ഉണ്ടാക്കി.
എന്നാൽ, പ്രാദേശിക ജന്മിയായിരുന്ന ഗബ്രിയേൽ ചോപികാശ്‌വില്ലി റഷ്യൻ സാമ്രാജ്യത്തോട് ശക്തമായ കൂറ് പുലർത്തി, റഷ്യൻ വിരുദ്ധ കലാപം അടിച്ചമർത്താൻ സഹായിച്ചു.
ഗബ്രിയേൽ, റഷ്യൻ സൈനികനാക്കി ഉയർത്തി, ഇദ്ദേഹം കസ്‌ബേഗി എന്ന സ്ഥാനപ്പേര് സ്വീകരിച്ചു.
ഈ ഗ്രാമം അദ്ദേഹത്തിന്റെ നിയന്ത്രണത്തിലായതോട, പ്രദേശത്തിന്റെ പേര് കാസ്‌ബേഗി എന്നാക്കി.
1925ൽ റഷ്യൻ ഭരണകാലത്താണ് ഔദ്യോഗികമായി കാസ്‌ബേഗി എന്നാക്കി മാറ്റിയിരുന്നത്.
പിന്നീട്, 2006ലാണ് ഈ പട്ടണത്തിന്റെ പേര് അതിന്റെ പഴയ പേരായ സ്റ്റീപന്റ്‌സ്മിൻഡ എന്നാക്കിയത്.
ഗെർഗെറ്റി ട്രിനിറ്റി ചർച്ച്, പ്രദേശത്തെ പ്രധാന ചരിത്ര സാംസ്‌കാരിക സ്ഥാപനം അവലംബം "Kazbegi."
Georgian Soviet Encyclopedia .
10, Tbilisi, 1984, pp. 617 Rosen, Roger.
Georgia: A Sovereign Country of the Caucasus.
Odyssey Publications: Hong Kong, 1999.
ISBN 962-217-748-4
സ്റ്റീഫൻ ഓസ്കാർ മല്ലിംഗ ഇംഗ്ലീഷ് വിലാസം https://ml.wikipedia.org/wiki/Stephen_Mallinga
സ്റ്റീഫൻ ഓസ്കാർ മല്ലിംഗ (ജീവിതകാലം 17 നവംബർ 1943 - 11 ഏപ്രിൽ 2013), ഒരു ഉഗാണ്ടൻ മെഡിക്കൽ ഡോക്ടറും രാഷ്ട്രീയ പ്രവർത്തകനുമായിരുന്നു.
മരണസമയത്ത് അദ്ദേഹം ദുരന്തനിവാരണ-അഭയാർത്ഥികാര്യ മന്ത്രിയായി സേവനമനുഷ്ടിക്കുകയായിരുന്നു.
ക്യാബിനറ്റിൽ നിന്ന് പുറത്താക്കപ്പെട്ട ടാർസിസ് കബ്‌വെഗ്യെരെക്കു പകരമായി 2011 മെയ് 27-ന് അദ്ദേഹത്തെ ആ സ്ഥാനത്തേക്ക് നിയമിക്കപ്പെട്ടു.
2006 മുതൽ 2011 വരെയുള്ള കാലത്ത് അദ്ദേഹം ഉഗാണ്ടയുടെ ആരോഗ്യമന്ത്രിയായി സേവനമനുഷ്ഠിച്ചിരുന്നു.
പല്ലിസ ജില്ലയിലെ ബ്യൂട്ടെബോ കൗണ്ടി മണ്ഡലത്തെ പ്രതിനിധീകരിച്ച് തിരഞ്ഞെടുക്കപ്പെട്ട പാർലമെന്റ് അംഗവുംകൂടിയായിരുന്നു (എം.പി.) അദ്ദേഹം.
അദ്ദേഹത്തിൻറെ മൃതദേഹം 2013 ഏപ്രിൽ 19-ന് പല്ലിസയിൽ സംസ്കരിച്ചു.
അവലംബം External links Photo of Dr. Stephen Mallinga In 2013, At Daily Monitor Website Archived 2016-03-04 at the Wayback Machine .
സ്റ്റീഫൻ കുസാസിറ
ബ്രിഗേഡിയർ സ്റ്റീഫൻ കുസാസിറ (Stephen Kusasira), ഉഗാണ്ടൻ ഒബ്‌സ്റ്റട്രീഷ്യൻ , ഗൈനക്കോളജിസ്റ്റ് , മിലിട്ടറി ഓഫീസർ, ഉഗാണ്ട പീപ്പിൾസ് ഡിഫൻസ് ഫോഴ്‌സിലെ (യുപിഡിഎഫ്) മെഡിക്കൽ അഡ്മിനിസ്ട്രേറ്ററാണ്.
യു.പി.ഡി.എഫിൽ മെഡിക്കൽ സർവീസസ് ഡയറക്ടറായി സേവനമനുഷ്ഠിക്കുന്നു.
ഏകദേശം 1969-ൽ ഉഗാണ്ടയുടെ പടിഞ്ഞാറൻ മേഖലയിലാണ് കുസാസിറ ജനിച്ചത്.
എംബരാര ഹൈസ്കൂളിലും (1983-1986) Ntare സ്കൂളിലും (1987-1988) പഠിച്ചതിന് ശേഷം, 1989-ൽ ഉഗാണ്ടയിലെ ഏറ്റവും പഴക്കമേറിയതും വലുതുമായ പൊതു സർവ്വകലാശാലയായ മേക്കറെരെ യൂണിവേഴ്സിറ്റിയിൽ പ്രവേശിപ്പിച്ചു.
മെക്കറെർ യൂണിവേഴ്സിറ്റി സ്കൂൾ ഓഫ് മെഡിസിനിൽ ചേർന്ന അദ്ദേഹം 1995 ൽ ബിരുദം നേടി, ബാച്ചിലർ ഓഫ് മെഡിസിനും ബാച്ചിലർ ഓഫ് സർജറി ബിരുദവും നേടി.
2004-ൽ, മേക്കറെർ സർവകലാശാലയിൽ നിന്ന് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ മാസ്റ്റർ ഓഫ് മെഡിസിൻ നേടി.
കിഴക്ക്, മധ്യ, തെക്കൻ ആഫ്രിക്കയിലെ കോളേജ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി (എഫ്‌സിഒജി) ഫെലോയാണ് അദ്ദേഹം.
ഉഗാണ്ട മാനേജ്‌മെന്റ് ഇൻസ്റ്റിറ്റ്യൂട്ടിൽ നിന്ന് 2005-ൽ പ്രോജക്ട് പ്ലാനിംഗിലും മാനേജ്‌മെന്റിലും ബിരുദാനന്തര ഡിപ്ലോമ നേടി.
ഹെൽത്ത് സിസ്റ്റം മാനേജ്‌മെന്റ്, എച്ച്ഐവി/എയ്ഡ്‌സ് മാനേജ്‌മെന്റ് എന്നിവയിൽ ഇസ്രായേലിലെ ഗലീലി മാനേജ്‌മെന്റ് ഇൻസ്റ്റിറ്റ്യൂട്ടിൽ നിന്ന് ബിരുദം നേടിയിട്ടുണ്ട്.
യുണൈറ്റഡ് കിംഗ്ഡത്തിലെ (2021) ക്രാൻഫീൽഡ് യൂണിവേഴ്സിറ്റിയിൽ നിന്ന് സെക്യൂരിറ്റി സെക്ടർ മാനേജ്മെന്റിൽ മാസ്റ്റർ ഓഫ് സയൻസ് ബിരുദം നേടി.
ഉഗാണ്ട സീനിയർ കമാൻഡ് ആൻഡ് സ്റ്റാഫ് കോളേജിൽ നിന്ന് ബിരുദം നേടിയിട്ടുണ്ട്.
ലുവീറോ ജില്ലയിലെ ബോംബോയിലെ ബോംബോ മിലിട്ടറി ഹോസ്പിറ്റലാണ് കുസാസിറയുടെ ആസ്ഥാനം.
2017 നവംബറിൽ ഉഗാണ്ട മെഡിക്കൽ അസോസിയേഷനിൽ (UMA) പ്രവർത്തിക്കുന്ന ഡോക്ടർമാർ പണിമുടക്കിയപ്പോൾ, പൊതു ആശുപത്രികളിലെ ജീവനക്കാരുടെ UPDF ശ്രമങ്ങൾക്ക് നേതൃത്വം നൽകി.
2019 ഫെബ്രുവരിയിൽ, 2,031 UPDF പുരുഷന്മാരും സ്ത്രീകളും ഉൾപ്പെട്ട പ്രമോഷന്റെ ഭാഗമായി, കുസാസിറയെ കേണൽ പദവിയിൽ നിന്ന് ബ്രിഗേഡിയർ ജനറലായി ഉയർത്തി.
റഫറൻസുകൾ ബാഹ്യ ലിങ്കുകൾ ആരാണ് ആരാണ്?
യുപിഡിഎഫിലെ ഉന്നതരുടെയും അവർ ചെയ്യുന്ന കാര്യങ്ങളുടെയും പട്ടിക 2014 നവംബർ 27 മുതൽ.
2017 നവംബർ 20 മുതൽ ഡോക്ടർമാരുടെ സമരത്തെ തുടർന്ന് യുപിഡിഎഫ് ഗൈനക്കോളജിസ്റ്റ് 'ജീവൻ രക്ഷിക്കുക' ഓപ്പറേഷന് നേതൃത്വം നൽകി.
സാക്ഷി മഹാരാജ് ഇംഗ്ലീഷ് വിലാസം https://ml.wikipedia.org/wiki/Sakhi_Majaraj